৮ জুলাই (ইংৰাজীঃ 8 July) হৈছে গ্ৰেগৰিয়ান বৰ্ষপঞ্জীৰ ১৮৯তম (অধিবৰ্ষত ১৯০তম) দিন। বছৰ শেষ হ'বলৈ ১৭৬ দিন বাকী থাকে।
১৯২৭ চনৰ আজিৰ দিনটোতে এজন মহান অসমীয়া সাহিত্যিক, সাংবাদিক , শিক্ষাবিদ আমাৰ মাজত মহাৰথী ৰূপে পৰিচিত চন্দ্ৰপ্ৰসাদ শইকীয়াৰ জন্ম হৈছিল শিৱসাগৰৰ আমগুৰি মৌজাৰ জালুকগাঁৱত।
ভাৰতীয় জাতীয় ক্ৰিকেট দলৰ অধিনায়ক, ভাৰতৰ সফলতম টেষ্ট ক্ৰিকেট অধিনায়ক সৌৰভ চণ্ডীদাস গঙ্গোপাধ্যায় (চমুকৈ - সৌৰভ গাঙ্গুলি)ৰ জন্ম হৈছিল ১৯৭২ চনৰ আজিৰ দিনটোতে, কলকাতাত।
২০০৭ চনৰ আজিৰ দিনটোতে ভাৰতবৰ্ষৰ প্ৰাক্তন প্ৰধানমন্ত্ৰী চন্দ্ৰশেখৰৰ মৃত্যু হয়। এখেত ভাৰতবৰ্ষৰ নৱম গৰাকী প্ৰধানমন্ত্ৰী আছিল। ১০ নৱেম্বৰ ১৯৯০ তাৰিখৰ পৰা ২১ জুন ১৯৯১ তাৰিখলৈ তেখেতে প্ৰধানমন্ত্ৰী ৰূপে কাৰ্যনিবাহ কৰিছিল।
১৬৯৫ চনৰ আজিৰ দিনটোতে নেদাৰলেণ্ডছৰ গণিতজ্ঞ, পদাৰ্থবিদ খ্ৰীষ্টিয়ান হাইজেন্সৰ মৃত্যু হয়। হাইজেন্সে ১৬৫৭ চনত প্ৰথম পেণ্ডুলাম ঘড়ী সাজি উলিয়ায়।
২০০৪ চনত কেন্দ্ৰত পুনৰ ইউপিএ চৰকাৰে ক্ষমতা লাভ কৰাৰ পিছত প্ৰথমবাৰ কেন্দ্ৰীয় সাধাৰণ বাজেট উত্থাপন কৰে ২০০৪ চনৰ আজিৰ দিনটোতে।
বিশ্বৰ সৰ্বববৃহৎ কৃত্ৰিম বান্ধ তথা পঞ্জাবৰ ভাংক্ৰা নাংগল জলবিদ্যুৎ প্ৰকল্প তৎকালীন ভাৱে মুকলি হয় ১৯৫৪ চনৰ আজিৰ দিনটোতে।
সৌৰশক্তিৰে চালিত প্ৰথমখন বিমান "ছানছিকাৰ"এ প্ৰথমটো উৰণ সম্পন্ন কৰিছিল ১৯৯০ চনৰ আজিৰ দিনটোতে। বিমানখন নিৰ্মাণ কৰা হৈছিল কেলিফ'ৰ্ণিয়াত আৰু ইয়াৰ ওজন আছিল ৩ কুইণ্টল ৮০কিঃগ্ৰাঃ।
